Valtuustoaloite: Kevyenliikenteenväyläsuunnitelma välille Uusi Kuruntie/Kuruntien risteys

(KT 65) – Ylinen

Ylöjärven kaupungin MAPSTOon 2021-2025 on budjetoitu Kuruntien (maantie 2774) kevyen

liikenteen väylän suunnittelu ja rakentaminen vuosina 2021-2023 Sorvajärventien ja Susikiventien

välille.

Kevyenliikenteenväylä on parhaimmillaan lähiliikunta-alue, tukee liikenneturvallisuutta ja väylällä on

suuri merkitys myös maata pitkin tapahtuvan matkailun tukemisessa: pyöräilyn Pyhä-Näsi -reitti

kasvattaa suosiotaan ja pyöräilymatkailun on ennustettu lisääntyvän vuosittain.

Esitämme, että Kuruntien (maantie 2774) kevyen liikenteen väylän suunnitelma Sorvajärventie -

Susikiventie laajennetaan koko välille Uusi Kuruntie/Kuruntien risteys (KT 65) - Ylinen.

Ylöjärvellä 12.04.2021

Keskustan valtuustoryhmä

Riitta Koskinen ym.